Stróža (UM/SN). Štóž bě dźensa na Dnju wotewrjeneje wowčernje w Dołhej Boršći (Förstgen), wuhlada tam we wowčerni spěchowanskeho towarstwa za přirodu hornjołužiskeje hole a hatow porno zašłym lětam tójšto mjeńše stadło wowcow. „Mamy jenož hišće 150 město spočatnje 400 maćernych wowcow“, rozłoži jednaćelka towarstwa Annett Hertweck. Při tym běchu hródź hakle wot lěta 2012 do 2014 na terenje něhdyšeje kormjernje howjadow nowu natwarili – za 600 skoćatow. „Wězo je ta nětko přewulka“, přizna jednaćelka.
szl_Latn